Paştele Cailor există. Este un obicei în sudul ţării, unde comunităţile de bulgari sărbătoresc începutul lucrărilor de primăvară împreună cu cei care le sunt de ajutor tot anul: caii. În Târgovişte, cei mai frumoşi cai au mers în paradă pe străzile oraşului şi chiar s-au luat la întrecere.

Paștele cailor la Târgoviște EMBED VIDEO LINK CU VIDEO Embed: Link:

"Paştele cailor" este ziua în care grădinarul bulgar şi calul său, după un obicei străvechi, merg la biserică şi primesc binecuvântarea preotului pentru a fi sănătoşi tot anul. După sfinţire, bulgarii le dau cailor Konceta, pâini mici pe care proprietarii le împart cu animalele lor.

Bulgarii din Târgovişte şi-au pregătit caii ca pentru o defilare pe podium. I-au ţesălat şi le-au pus cele mai frumoase hamuri. Animalele au defilat prin faţa sutelor de participanţi.

Copiii au privit fascinaţi spectacolul cailor.

Proprietarii de cai nu şi-au încăput în piele de fericire când şi-au văzut caii impresionând prin frumuseţe şi graţie.

Juriul a ţinut cont de frumuseţea, dar şi de legatura care s-a creat între om şi animalul său.

Comunitatea bulgarilor din Târgovişte, care numără peste 2500 de membri, are mai mult de 200 de cai.

ŞTIRILE ZILEI